
Μετεγγραφές φοιτητών και σπουδαστών εσωτερικού 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Μετεγγραφές φοιτητών και σπουδαστών εσωτερικού 

1. Από το ακαδημαϊκό έτος 2004-2005 δεν επιτρέπονται 
οι μετεγγραφές φοιτητών και σπουδαστών εσωτερικού. 
Από την απαγόρευση αυτή εξαιρούνται: 

α) οι μετεγγραφές των γονέων και τέκνων των πολυμε¬ 
λών οικογενειών με τρία ζώντα τέκνα από νόμιμο γάμο ή 
νομιμοποιηθέντα ή νομίμως αναγνωρισθέντα ή υιοθετη- 
θέντα, εφόσον κανένα από αυτά δεν υπερβαίνει το εικο¬ 
στό έκτο έτος της ηλικίας του, συμπεριλαμβανομένων 
των περιπτώσεων άγαμων μητέρων με τρία μη αναγνωρι- 
σθέντα ζώντα τέκνα που δεν υπερβαίνουν το ανωτέρω 
όριο ηλικίας, μη θιγομένων των διατάξεων της κείμενης 
νομοθεσίας για την προστασία των πολυτέκνων, 

β) οι μετεγγραφές των τέκνων των θυμάτων της τρομο¬ 
κρατίας που αναφέρονται στην παράγραφο 1 του άρθρου 
1 του Ν. 1897/1990 (ΦΕΚ 120 Α'), 

γ) οι μετεγγραφές των ορφανών από τον έναν ή και από 
τους δύο γονείς, εφόσον ο μέσος όρος του συνολικού οι¬ 
κογενειακού εισοδήματος των τριών τελευταίων οικονο¬ 
μικών ετών δεν υπερβαίνει το ποσό των τριάντα πέντε χι¬ 
λιάδων ευρώ, 

δ) οι μετεγγραφές των φοιτητών και σπουδαστών που 
κατά τη διάρκεια των σπουδών τους πέτυχαν αθλητική 
διάκριση που επιτρέπει κατά τις διατάξεις της κείμενης 
νομοθεσίας την εγγραφή τους καθ’ υπέρβαση στην τρι¬ 
τοβάθμια εκπαίδευση για το λόγο αυτόν. 

Στις περιπτώσεις αυτές δικαίωμα υποβολής αίτησης για 
μετεγγραφή έχουν, ανεξαρτήτως ποσοστού, μόνον όσοι 
βρίσκονται στο πρώτο εξάμηνο των σπουδών τους, εκτός 
αν ο λόγος μετεγγραφής των περιπτώσεων β', γ' και δ' 
ανακύψει μεταγενέστερα. 

2. Δικαίωμα υποβολής αίτησης για μετεγγραφή έχουν 
επίσης απότο ακαδημαϊκό έτος 2005-2006τατέκνατωνγο- 
νέων των οποίων ο μέσος όρος του συνολικού οικογενεια¬ 
κού εισοδήματος των τριών τελευταίων οικονομικών ετών 


δεν υπερβαίνει το ποσό των τριάντα πέντε χιλιάδων ευρώ. 
Στις περιπτώσεις αυτές δικαίωμα υποβολής αίτησης για 
μετεγγραφή έχουν μόνον όσοι βρίσκονται στο τρίτο εξά¬ 
μηνο των σπουδών τους και εφόσον έχουν πετύχει στο 
Τμήμα προέλευσης σε όλα τα υποχρεωτικά και με επιλογή 
υποχρεωτικά μαθήματα των δύο πρώτων εξαμήνωντου εν¬ 
δεικτικού προγράμματος σπουδών ή σε ίσο τουλάχιστον 
αριθμό μαθημάτωντου ατομικού προγράμματος σπουδών 
του υποψήφιου για μετεγγραφή φοιτητή ή σπουδαστή. 

3. Οι μετεγγραφές της παραγράφου 2 δεν επιτρέπεται 
να ξεπερνούν σε ποσοστό το 10% του αριθμού των εισα¬ 
κτέων στο Τμήμα υποδοχής. Ειδικά για τα Ιδρύματα του 
Λεκανοπεδίου Αττικής και του Νομού Θεσσαλονίκης το 
ποσοστό των μετεγγραφών αυτών δεν επιτρέπεται να ξε¬ 
περνά το 5%. Υπέρβαση του ποσοστού μετεγγραφής δεν 
επιτρέπεται σε καμία απολύτως περίπτωση. Αν υπάρχουν 
περισσότεροι υποψήφιοι με τις ίδιες προϋποθέσεις, 
προηγούνται τα τέκνα των οικογενειών, μέλη των οποίων 
φοιτούν ήδη σε Πανεπιστήμια ή Τεχνολογικά Εκπαιδευτι¬ 
κά Ιδρύματα (Τ.Ε.Ι.) διαφορετικών πόλεων, που δεν συ¬ 
μπίπτουν με τον τόπο κατοικίας των γονέων, εφόσον ο μέ¬ 
σος όρος του συνολικού οικογενειακού εισοδήματος 
τους δεν είναι μεγαλύτερος του ποσού των πέντε χιλιά¬ 
δων ευρώ του μέσου όρου του συνολικού οικογενειακού 
εισοδήματος των άλλων υποψηφίων. Αν υπάρχει ίσος μέ¬ 
σος όρος οικογενειακού εισοδήματος, για την αποφυγή 
της υπέρβασης, λαμβάνεται υπόψη η συνολική βαθμολο¬ 
γία που έχουν πετύχει οι υποψήφιοι στο Τμήμα προέλευ¬ 
σης. Αν και η συνολική βαθμολογία είναι ίδια, γίνεται κλή¬ 
ρωση μεταξύ των ισοδύναμων υποψηφίων από τη Γ ενική 
Συνέλευση του Τμήματος υποδοχής. 

4. Ειδικά για το ακαδημαϊκό έτος 2004-2005 δικαίωμα 
υποβολής αίτησης για μετεγγραφή υπό τις προϋποθέ¬ 
σεις των παραγράφων 2 και 3 έχουν όλοι όσοι βρίσκονται 
στο πρώτο εξάμηνο των σπουδών τους κατά την έναρξη 
ισχύος του παρόντος νόμου. Στις περιπτώσεις αυτές δεν 
απαιτείται επιτυχής εξέταση σε όλα τα υποχρεωτικά και 
με επιλογή υποχρεωτικά μαθήματα των δύο πρώτων εξα¬ 
μήνων στο Τμήμα προέλευσης και, για την αποφυγή της 
υπέρβασης, μεταξύ υποψηφίων με ίσο μέσο όρο οικογε¬ 
νειακού εισοδήματος λαμβάνεται υπόψη ο συνολικός 
αριθμός μορίων που συγκέντρωσαν οι υποψήφιοι κατά 
την τελευταία συμμετοχή τους στις εξετάσεις των μαθη¬ 
μάτων που εξετάζονται σε εθνικό επίπεδο. 

5. Με κοινή απόφαση του Υπουργού Εθνικής Παιδείας 
και Θρησκευμάτων καιτου Υπουργού Υγείας και Κοινωνι¬ 
κής Αλληλεγγύης καθορίζονται οι όροι και οι προϋποθέ¬ 
σεις υπό τις οποίες μετεγγράφονται: 

α) Ανεξαρτήτωςποσοστού, οιφοιτητές και σπουδαστές 
που εγγράφηκαν σε Τμήμα Πανεπιστημίου ή Τ.Ε.Ι. για 
έναν από τους λόγους υγείας που αναφέρονται στο άρ¬ 
θρο 12 του Ν. 2640/1998 (ΦΕΚ206 Α') και λόγω υπέρβα¬ 
σης του προβλεπόμενου ποσοστού δεν μπόρεσαν να εγ- 
γραφούν στο Τμήμα προτίμησής τους ή που κατά τη διάρ¬ 
κεια των σπουδών τους υπέστησαν μία από τις σοβαρές 
ασθένειες που αναφέρονται στο παραπάνω άρθρο. Επί¬ 
σης, δικαίωμα μετεγγραφής έχουν και όσοι πάσχουν από 
τις σοβαρές ασθένειες του ίδιου άρθρου και εγγράφηκαν 
σε Τμήμα Πανεπιστημίου ή Τ.Ε.Ι. μετά από συμμετοχή 
στις εξετάσεις των μαθημάτων που εξετάζονται σε εθνικό 
επίπεδο χωρίς να έχουν κάνει χρήση του σχετικού δικαι¬ 
ώματος εγγραφής καθ’ υπέρβαση στην τριτοβάθμια εκ¬ 
παίδευση για έναν από τους λόγους αυτούς. 

β) Σε ποσοστό 1 % του αριθμού των εισακτέων στο Τ μή¬ 
μα υποδοχής, τα τέκνα των οποίων ένας τουλάχιστον γο¬ 
νέας είναι τυφλός ή κωφάλαλος ή νεφροπαθής που υπο¬ 
βάλλεται σε αιμοκάθαρση ή πάσχει από μυϊκή δυστροφία 
ΟυοάΘηηΘ ή ανήκει στην κατηγορία ατόμων ειδικών ανα¬ 
γκών επειδή έχει κινητικά προβλήματα οφειλόμενα σε 
αναπηρία άνω του 67%. Στις περιπτώσεις αυτές, για την 
αποφυγή της υπέρβασης του ποσοστού μετεγγραφής, 
μεταξύ υποψηφίων με τις ίδιες προϋποθέσεις λαμβάνεται 
υπόψη ο μέσος όρος του οικογενειακού εισοδήματος ή, 
αν υπάρχει ίσος μέσος όρος εισοδήματος, η συνολική 
βαθμολογία που έχουν πετύχει οι υποψήφιοι στο Τμήμα 
προέλευσης ή ο συνολικός αριθμός μορίων που συγκέ¬ 
ντρωσαν οι υποψήφιοι κατά την τελευταία συμμετοχή 
τους στις εξετάσεις των μαθημάτων που εξετάζονται σε 
εθνικό επίπεδο. Αν και η συνολική βαθμολογία είναι ίδια, 
γίνεται κλήρωση μεταξύ των ισοδύναμων υποψηφίων από 
τη Γενική Συνέλευση του Τμήματος υποδοχής. 

Μεταξύ των όρων και των προϋποθέσεων που καθορί¬ 
ζονται με την κοινή υπουργική απόφαση περιλαμβάνεται 
ιδίως η συγκρότηση των αρμόδιων υγειονομικών επιτρο¬ 
πών που θα βεβαιώνουν τη συνδρομή των λόγων μετεγ¬ 
γραφής της παρούσας παραγράφου, καθώς και των αρ¬ 
μοδιοτήτων τους να ζητούν από τους υποψήφιους για με¬ 
τεγγραφή φοιτητές ή σπουδαστές να προσκομίζουν το 
κατά περίπτωση κατάλληλο αποδεικτικό υλικό και να υπο¬ 
βάλλονται, σε πανεπιστημιακό ή κρατικό νοσηλευτικό 
ίδρυμα, στις απαιτούμενες ιατρικές εξετάσεις που θα πι¬ 
στοποιούν την ασθένεια από την οποία πάσχουν, τηρου- 
μένων των διατάξεων για την προστασία των δεδομένων 
προσωπικού χαρακτήρα. 

6. Εφόσον συντρέχουν οι προϋποθέσεις των προηγού¬ 
μενων παραγράφων, δικαίωμα μετεγγραφής υφίσταται 
μόνο για ένα από τα δύο Τμήματα, κατ’ επιλογή του εν¬ 
διαφερομένου, που είναι πλησιέστερο στον τόπο της κα¬ 
τοικίας των γονέων και είναι αντίστοιχο με το Τμήμα προ¬ 
έλευσης. Η ύπαρξη αντιστοιχίας μεταξύ των Τμημάτων 
στα Πανεπιστήμια και τα Τ.Ε.Ι. πρέπει να προκύπτει με βά¬ 
ση το σύμφωνα με το νόμο πτυχίο που χορηγούν και το 
πρόγραμμα σπουδών, διαπιστώνεται δε με αποφάσεις 
των Γ ενικών Συνελεύσεων των Τ μημάτων, οι οποίες λαμ- 
βάνονται κατά την πρώτη συνεδρία κάθε ακαδημαϊκού 
έτους, βεβαιώνεται δε υποχρεωτικώς με την απόφαση 
της Γενικής Συνελεύσεως του Τμήματος υποδοχής που 


πραγματοποιεί τις μετεγγραφές σύμφωνα με την παρά¬ 
γραφο 9. Οι αποφάσεις αντιστοίχισης των Γενικών Συνε¬ 
λεύσεων υπόκεινται στον έλεγχο νομιμότητας που ασκεί¬ 
ται από τον Πρύτανη και τον Πρόεδρο του οικείου Πανε¬ 
πιστημίου και Τ.Ε.Ι. αντίστοιχα και το Υπουργείο Εθνικής 
Παιδείας και Θρησκευμάτων. 

Οι αποφάσεις αντιστοίχισης των Τ μημάτων αποστέλλο- 
νται στο Υπουργείο Εθνικής Παιδείας και Θρησκευμάτων 
για έλεγχο νομιμότητας το αργότερο μέχρι το τέλος 
Οκτωβρίου κάθε έτους. Αν διαπιστωθεί αναντιστοιχία με¬ 
ταξύ Τμημάτων, η αναπεμπτική απόφαση του Υπουργού 
Εθνικής Παιδείας και Θρησκευμάτων είναι δεσμευτική για 
τα οικεία Τμήματα. 

Ειδικά για το ακαδημαϊκό έτος 2004 - 2005 οι αποφάσεις 
αντιστοίχισης των Τμημάτων υποβάλλονται στο Υπουρ¬ 
γείο Εθνικής Παιδείας και Θρησκευμάτων, μέχρι 30 Νο¬ 
εμβρίου 2004. 

7. Οι μετεγγραφές διενεργούνται ύστερα από αίτηση 
του ενδιαφερομένου φοιτητή ή σπουδαστή, που υποβάλ¬ 
λεται από τον ίδιο ή από εξουσιοδοτημένο πρόσωπο στο 
Τμήμα υποδοχής και η οποία συνοδεύεται οπωσδήποτε 
από τα κατά περίπτωση κατωτέρω προβλεπόμενα δικαιο- 
λογητικά: 

α) Έγγραφο δημόσιας αρχής ή υπηρεσιών ή λογαρια¬ 
σμών οργανισμών κοινής ωφέλειας, από το οποίο να προ¬ 
κύπτει ο τόπος κατοικίας των γονέων. 

β) Πιστοποιητικό οικογενειακής κατάστασης. 

γ) Αντίγραφο πράξης συνταξιοδότησης. 

δ) Εκκαθαριστικά σημειώματα της αρμόδιας Δ.Ο.Υ. για 
το συνολικό οικογενειακό εισόδημα του ενδιαφερομένου 
των τριών τελευταίων οικονομικών ετών ή, αν δεν υπο¬ 
βάλλεται φορολογική δήλωση, σχετική βεβαίωση της αρ¬ 
μόδιας Δ.Ο.Υ. για το λόγο μη υποβολής. 

ε) Ατομικό δελτίο επιτυχίας ή αναλυτικό πιστοποιητικό 
σπουδών και αντίγραφο του προγράμματος σπουδών, 
θεωρημένο από τη Γραμματεία του Τμήματος προέλευ¬ 
σης. 

στ) Υπεύθυνη δήλωση (Ν. 1599/1986) του ενδιαφερο¬ 
μένου για την ακρίβεια του περιεχομένου των υποβληθέ- 
ντων δικαιολογητικών. 

Σε περίπτωση υποβολής ανακριβών, ψευδών ή πλα¬ 
στών δικαιολογητικών ή αναληθούς υπεύθυνης δηλώσε- 
ως, η μετεγγραφή ανακαλείται υποχρεωτικά με απόφαση 
της Γ ενικής Συνελεύσεως του Τμήματος υποδοχής και ο 
υπεύθυνος φοιτητής ή σπουδαστής διαγράφεται από τα 
μητρώα του Τμήματος υποδοχής. Με απόφαση του 
Υπουργού Εθνικής Παιδείας και Θρησκευμάτων καθορί¬ 
ζονται το αρμόδιο όργανο και η διαδικασία επιβολής των 
κυρώσεων οι οποίες, εφόσον αποδειχθεί υπαιτιότητα, 
αποκλείουν την επανεγγραφή του υπεύθυνου φοιτητή ή 
σπουδαστή στο Τμήμα προέλευσης με βάση την τελευ¬ 
ταία συμμετοχή του στις εξετάσεις των μαθημάτων που 
εξετάζονται σε εθνικό επίπεδο. Στην περίπτωση αυτή στη 
σύνθεση του αρμόδιου οργάνου μετέχει ένας τουλάχι¬ 
στον δικαστικός λειτουργός. Με απόφαση του Υπουργού 
Εθνικής Παιδείας και Θρησκευμάτων καθορίζονται το αρ¬ 
μόδιο όργανο, οι προϋποθέσεις και η διαδικασία επιβο¬ 
λής των κυρώσεων. 

8. Τα απαιτούμενα για τη μετεγγραφή δικαιολογητικά 
υποβάλλονται στο Τμήμα υποδοχής από 1 Νοεμβρίου 
έως 15 Νοεμβρίου κάθε ακαδημαϊκού έτους, οι δε αιτή¬ 
σεις εξετάζονται το αργότερο μέσα σε σαράντα ημέρες 
από τη λήξη της προθεσμίας. Για το ακαδημαϊκό έτος 

2004-2005 η προθεσμία υποβολής των αιτήσεων λήγει 
στις 30 Νοεμβρίου 2004. 

Η προθεσμία υποβολής των δικαιολογητικών για τους 
υποψήφιους για μετεγγραφή σπουδαστές Τ.Ε.Ι. που εγ- 
γράφονται στο Τμήμα προέλευσης κατά το εαρινό εξάμη¬ 
νο ορίζεται από 1 Απριλίου έως 15 Απριλίου κάθε ακαδη¬ 
μαϊκού έτους. 

9. Οι μετεγγραφές πραγματοποιούνται με απόφαση της 
Γενικής Συνελεύσεως του Τμήματος υποδοχής. Με την 
απόφαση της Γενικής Συνελεύσεως οι υποψήφιοι που με- 
τεγγράφονται απαλλάσσονται από την εξέταση σε μαθή¬ 
ματα ή ασκήσεις που εξετάστηκαν με επιτυχία στο Τμήμα 
προέλευσης. Με την ίδια απόφαση οι μετεγγραφόμενοι 
φοιτητές ή σπουδαστές υποχρεώνονται να εξεταστούν σε 
μαθήματα ή ασκήσεις, τα οποία σύμφωνα με το πρόγραμ¬ 
μα σπουδών του Τμήματος υποδοχής κρίνεται ότι δεν δι¬ 
δάχθηκαν πλήρως ή επαρκώς στο Τμήμα προέλευσης. 

10. Κατάλογος με τις μετεγγραφές που πραγματοποιή¬ 
θηκαν και την αντιστοιχία των Τμημάτων προέλευσης και 
υποδοχής αναρτάται στον πίνακα ανακοινώσεων του 
Τμήματος προέλευσης και του Τμήματος υποδοχής και 
κοινοποιείται μέχρι 31 Μαρτίου κάθε ακαδημαϊκού έτους 
από το Τμήμα υποδοχής στο Πρυτανικό Συμβούλιο του 
Α.Ε.Ι. ή στο Συμβούλιο του Τ.Ε.Ι. και μέσω αυτών στο 
Υπουργείο Εθνικής Παιδείας και Θρησκευμάτων για έλεγ¬ 
χο νομιμότητας. 

Ο αντίστοιχος κατάλογος των μετεγγραφόμενων κατά 
το εαρινό εξάμηνο σπουδαστών Τ.Ε.Ι. κοινοποιείται μέχρι 
31 Ιουλίου κάθε ακαδημαϊκού έτους. Αν διαπιστωθεί ότι 
πραγματοποιήθηκε μετεγγραφή χωρίς να συντρέχουν οι 
νόμιμες προϋποθέσεις ή καθ’ υπέρβαση του προβλεπό- 
μενου ποσοστού ή χωρίς να υφίσταται αντιστοιχία μεταξύ 
των Τμημάτων προέλευσης και υποδοχής που δεν οφεί¬ 
λεται σε υποβολή ανακριβών, ψευδών ή πλαστών δικαιο- 
λογητικώνή αναληθούς υπεύθυνης δηλώσεως εκ μέρους 
του ενδιαφερομένου, η αναπεμπτική απόφαση του 
Υπουργού Εθνικής Παιδείας και Θρησκευμάτων είναι δε¬ 
σμευτική για το Τμήμα υποδοχής. Στην περίπτωση αυτή η 
μετεγγραφή ανακαλείται υποχρεωτικά με απόφαση της 
Γενικής Συνελεύσεως του Τμήματος και ο μετεγγραφό- 
μενος φοιτητής ή σπουδαστής διαγράφεται από τα μη¬ 
τρώα του Τμήματος υποδοχής και επανεγγράφεται στα 
μητρώα του Τμήματος προέλευσης. 

11. Το καθεστώς των μετεγγραφών που εισάγεται με το 
παρόν άρθρο ισχύει και για όσους εισάγονται στο Πανε¬ 
πιστήμιο της Κύπρου μετά από συμμετοχή στις εξετάσεις 
των μαθημάτων που εξετάζονται σε εθνικό επίπεδο. 

12. Το συνολικό ποσοστό των κάθε φύσεως μετεγγρα¬ 
φών και κατατάξεων σε Τμήμα Πανεπιστημίου ή Τ.Ε.Ι, 
σύμφωνα με τις διατάξεις του άρθρου 3 παρ. 1 του Ν. 
1966/1991 (ΦΕΚ147 Α'), δεν επιτρέπεται να υπερβαίνει το 
15% του προβλεπόμενου αριθμού των εισακτέων σε κάθε 
Τμήμα Πανεπιστημίου ή Τ.Ε.Ι. Ειδικά για τα Ιδρύματα του 
Λεκανοπεδίου Αττικής και του Νομού Θεσσαλονίκης το 
ποσοστό δεν επιτρέπεται να υπερβαίνει το 8%. Στα ποσο¬ 
στά αυτά δεν συμπεριλαμβάνονται οι περιπτώσεις που 
περιλαμβάνονται στα εδάφια α', β', γ', δ'της παραγράφου 
1, καθώς και το εδάφιο α' της παραγράφου 5 του παρό¬ 
ντος άρθρου. 

13 . Με αποφάσεις του Υπουργού Εθνικής Παιδείας και 
Θρησκευμάτων καθορίζονται ειδικότερα θέματα και κάθε 
άλλη λεπτομέρεια σχετική με την εφαρμογή των διατάξε¬ 
ων του παρόντος άρθρου. 


14. Οι διατάξεις του άρθρου 5 του Ν. 1674/1986 (ΦΕΚ 
203 Α'), του άρθρου 2της υπ’ αριθμ. Β3/2274/1987 υπουρ¬ 
γικής απόφασης (ΦΕΚ 346 Β'), του άρθρου 1 του Ν. 
1865/1989 (ΦΕΚ 210 Α'), του άρθρου 2 του Ν. 1966/1991 
(ΦΕΚ 147 Α'), του άρθρου 5 της υπ’ αριθμ. Φ252.25/ 
Β6/200 υπουργικής απόφασης (ΦΕΚ 473 Β') και κάθε άλ¬ 
λη αντίθετη διάταξη νόμου ή διάταξη που εκδόθηκε κατ’ 
εξουσιοδότηση νόμου σχετική με θέματα που ρυθμίζο¬ 
νται από το παρόν άρθρο καταργούνται. 

15. Οι μετεγγραφές φοιτητών και σπουδαστών εσωτε¬ 
ρικού του ακαδημαϊκού έτους 2003-2004, οι οποίες βρί¬ 
σκονται σε εξέλιξη, κατά το χρόνο δημοσίευσης του πα¬ 
ρόντος νόμου, ολοκληρώνονται με τις έως τώρα ισχύου- 
σες διατάξεις. 

Άρθρο 2 

Θέματα εκλογής ή εξέλιξης σε θέση 
Καθηγητή Πανεπιστημίου 

Η παράγραφος 5 περίπτωση ίϋ του άρθρου 14 του 
Ν. 1268/1982 (ΦΕΚ 87 Α') αντικαθίσταται ως ακολούθως: 
«ίϋ. Διδακτική εμπειρία μεταπτυχιακών σπουδών συνιστά- 
μενη στη διδασκαλία επί τριετία, τουλάχιστον, σε μετα¬ 
πτυχιακά προγράμματα Πανεπιστημίων της χώρας ή της 
αλλοδαπής ή η επίβλεψη, με την ιδιότητα του επιβλέπο- 
ντος μέλους Δ.Ε.Π., μίας τουλάχιστον διδακτορικής δια¬ 
τριβής που έχει ολοκληρωθεί επιτυχώς, από την έναρξη 
μέχρι την περαίωσή της ή η συμμετοχή σε τριμελείς συμ¬ 
βουλευτικές επιτροπές δύο τουλάχιστον διδακτορικών 
διατριβών που έχουν ολοκληρωθεί επιτυχώς, από την 
έναρξη μέχρι την περαίωσή τους ή η διεύθυνση επί τριε¬ 
τία, τουλάχιστον, αναγνωρισμένων, κατά την έννοια των 
διατάξεων των νόμων 1514/1985 και 2913/2001, Ερευνη¬ 
τικών Ινστιτούτων ή τριετής τουλάχιστον θητεία σε διευ¬ 
θυντική θέση Διεθνώνή Ευρωπαϊκών Οργανισμώνή, προ- 
κειμένου περί υποψηφίων καθηγητών των Ιατρικών Σχο¬ 
λών, η κλινική ή κλινικοεργαστηριακή διεύθυνση επίπέντε 
τουλάχιστον έτη σε Πανεπιστημιακά νοσοκομεία ή νοσο¬ 
κομεία του Ε.Σ.Υ. 

Τα ανωτέρω δεν ισχύουν για τις περιπτώσεις που περι¬ 
λαμβάνονται στα Π.δ/τα 123/1984 (ΦΕΚ39Α'), 111/1994 
(ΦΕΚ84Α') και390/1995 (ΦΕΚ217Α'). 

Για την εκλογή θα συνεκτιμάται κατά πόσο το συνολικό 
ερευνητικό έργο του υποψηφίου έχει αναγνωρισθεί διε¬ 
θνώς για τη συμβολή του στην πρόοδο της επιστήμης και 
έχει χρησιμοποιηθεί και αναγνωρισθεί από άλλους ερευ¬ 
νητές. 

Η παράγραφος 6 του άρθρου 45 του Ν. 1268/1982 κα- 
ταργείται. 

Η παρούσα ρύθμιση καταλαμβάνει και τις εκκρεμείς 
διαδικασίες εκλογής ή εξέλιξης, για τις οποίες οι σχετικές 
πράξεις έχουν αναπεμφθεί από το Υπουργείο Εθνικής 
Παιδείας και Θρησκευμάτων στα Πανεπιστήμια, λόγω ελ- 
λείψεως του αντίστοιχου προσόντος.» 

Άρθρο 3 

Διακοπή στρατιωτικής θητείας επιλέκτων 
και διεθνών αθλητών 

Επίλεκτοι και διεθνείς αθλητές, που τιμούν τη χώρα μας 
με συμβόλαια που έχουν υπογράψει με ομάδες του εξω¬ 
τερικού κατά τη διάρκεια της στρατιωτικής τους θητείας, 
δύνανται να διακόπτουν τη στρατιωτική τους θητεία και 
να εκπληρώνουν το υπόλοιπο αυτής με τη λήξη του συμ¬ 
βολαίου τους. 

Άρθρο 4 

Αναστολή λειτουργίας Τμημάτων Τ.Ε.Ι. 

Με απόφαση του Υπουργού Εθνικής Παιδείας και Θρη¬ 
σκευμάτων και ύστερα από πρόταση του Συμβουλίου 
Τ. Ε. I. ή της Διοικούσας Επιτροπής Τ. Ε. I., όπου λειτουργεί, 
δύναται να αναστέλλεται η εκπαιδευτική λειτουργία Τμη¬ 
μάτων Τ.Ε.Ι., εφόσον ο αριθμός των εγγεγραμμένων φοι¬ 
τητών είναι μη επαρκής ή έχουν προκύψει άλλοι αντικει¬ 
μενικοί λόγοι αδυναμίας της λειτουργίας του Τμήματος. 

Με την ίδια υπουργική απόφαση καθορίζονται ο χρόνος 
αναστολήςτηςεκπαιδευτικήςλειτουργίαςτου Τμήματος, 
τα θέματα μετεγγραφής των σπουδαστών, τα θέματα του 
Εκπαιδευτικού και Διοικητικού Προσωπικού, ειδικότερα 
θέματα και κάθε άλλη σχετική λεπτομέρεια. 

Άρθρο 5 

Το άρθρο 36 του Ν. 3259/2004 «Περαίωση εκκρεμών 
φορολογικών υποθέσεων, ρύθμιση ληξιπρόθεσμων χρε¬ 
ών και άλλες διατάξεις» (ΦΕΚ 149 Α') τροποποιείται ως 
εξής: 

«Άρθρο 36 

Μέχρι και την 28η Φεβρουάριου 2005 απαγορεύονται οι 
διαδικασίες και η λήψη μέτρων ατομικής ή συλλογικής 
αναγκαστικής εκτέλεσης, συμπεριλαμβανομένων και των 
ασφαλιστικών μέτρων, καθώς και των προσωρινών διατα¬ 
γών, εντός ή εκτός της χώρας, σε βάρος των Εταιρειών 
«ΟΛΥΜΠΙΑΚΗ ΑΕΡΟΠΟΡΙΑ - ΥΠΗΡΕΣΙΕΣ Α.Ε.» και «ΟΛΥ¬ 
ΜΠΙΑΚΗ ΑΕΡΟΠΛΟΙΑ Α.Ε.» και οποιουδήποτε περιουσια¬ 
κού τους στοιχείου, ομοίως δε και κατά παντός παραρτή¬ 
ματος τούτου, αναγκαίου ή πρόσφορου προς εξυπηρέ¬ 


τηση αυτού ή των χρηστών του, οι δε τυχόν ανωτέρω εκ¬ 
κρεμείς διαδικασίες, καθώς και οι συνέπειες των μέτρων 
τούτων αναστέλλονται κατά το άνω διάστημα. Των ανω¬ 
τέρω περιορισμών εξαιρείται το Ελληνικό Δημόσιο.» 

Άρθρο 6 
Ισχύς 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 1 Νοεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Γ. ΑΛΟΓΟΣΚΟΥΦΗΣ ΣΠ. ΣΠΗΛΙΩΤΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΥΓΕΙΑΣ 

ΚΑΙ ΘΡΗΣΚΕΥΜΑΤΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Μ. ΓΙΑΝΝΑΚΟΥ Ν. ΚΑΚΛΑΜΑΝΗΣ 

ΔΙΚΑΙΟΣΥΝΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. Π ΑΠΑΛΗ ΓΟΥΡΑΣ Μ. ΛΙΑΠ ΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 1 Νοεμβρίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

